450 C. CHRISTIANSEN. 
dem. Ritter har først ved afgørende Forsøg paavist den 
galvaniske Polarisation, han har fundet hvorledes Modstanden 
i en Leder afhænger af dens Dimensioner og paavist de ultra- 
violette Straalers reducerende Virkninger. Ved Siden af disse 
og andre betydningsfulde Ting finder man i hans Arbejder 
aldeles fantastiske Påastande og Synspunkter, der bidroge til 
at stille hans virkelige Fortjeneste i Skygge. I sit Hjemland 
fandt han kun liden Anerkendelse, Opmærksomheden var der 
delt mellem Naturfilosofi og streng kemisk Forskning, der var 
neppe nogen som forstod at vurdere Ritters Fortjenester. I 
Udlandet, Frankrig og England, betragtede man videnskabelige 
Arbejder, der kom fra Tyskland, med overlegen Mistro. 
Under disse Omstændigheder har Ørsted Ære af, at han 
fuldt ud har forstaaet den enestaaende Betydning Ritters 
Arbejder i Virkeligheden havde. Af Ørsteds Rejsebreve se vi, 
at han traf sammen med Ritter i Weimar d. 18de September 
1801, blev der i flere Dage og sluttede, som han siger, et nøje 
Venskab med ham. Vinteren tilbragte Ørsted i Berlin. Efter 
et Ophold i Sachsen kom Ørsted til Jena, hvor han straks 
opsøgte Ritter og tilbragte saa at sige hele Tiden fra d. 13de 
Aug. til d. Ade Septemb. 1802 med Ritter. I sine Breve giver 
Ørsted en interessant Skildring af Ritters Liv og Arbejdsmaade. 
Ørsted tog ikke alene ivrig Del i Ritters Arbejder, men 
søgte ogsaa at være ham til Hjælp paa anden Maade. Ritter 
var fattig og uden nogen fast Stilling. Da Ørsted nu under 
et Ophold i Minchen blev meget venlig modtaget af Franz 
Baader, anbefalede han Ritter saa indstændigt til ham, at 
Ritter i 1804 blev kaldet til Munchen som Medlem af Akade- 
miet og fik en Lønning, der satte ham i Stand til at fort- 
sætte sine videnskabelige Arbejder. 
Desuden paatog Ørsted sig at forelægge Nationalinstitutet 
i Paris en Beretning om Ritters Arbejder. Han udarbejdede 
paa Fransk en Fremstilling af disse, som findes aftrykt i 
Delametherie Journal de Physique T. 57, 1803. Hensigten 
8 
